Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 203/12/5506	Martin, 7.11.2012
EEČ : 2-40-171-2012

U Z N E S E N I E

Trestná vec:	obvinený XXXXX XXXXX a spol.  
Prečin:	Krádež v spolupáchateľstve podľa § 20, § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
2.	XXXXX 
	sídlo organizácie: XXXXX
Obsahom zmieru je:
Obvinený ml. XXXXX a obvinený XXXXX dňa 05.11.2012 uzavreli pred probačným a mediačným úradníkom Okresného súdu v Martine zmier s poškodenXXXXXXXXXX XXXXX, zastúpenou XXXXX XXXXX, nakoľko obvinení vyhlásili, že spáchali skutok, za ktorý sú stíhaní, zaplatením sumy vo výške XXXXX odstránili škodu vzniknutú poškodenému XXXXX a na účet Okresnej prokuratúry v Martine zložili obvinený XXXXX XXXXX ako aj obvinený XXXXX peňažnú sumu každý vo výške XXXXX určenú na všeobecne prospešné účely, pričom celá suma patrí štátu na peňažnú pomoc obetiam trestnej činnosti podľa osobitného zákona

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX
na tom skutkovom základe že,
	 dňa 30.03.2012 v čase po 12,00 h po vzájomnej dohode prišli k rekreačnej chate XXXXX, okres XXXXX, nachádzajúcej sa pri lyžiarskom vleku, vykopli na chate vstupné dvere a z priestorov chaty zobrali satelitný prijímač zn. Homecast eM-200CR, výrobného čísla: HCY1Y4SABCSOCCRBA001084 s diaľkovým ovládačom a kartu Skylink 42006472304, čím poškodenému  XXXXX, nar. XXXXX krádežou satelitného prijímača a karty Skylink vznikla škoda vo výške 55,- Eur, ktoré mu boli následne vrátené  nepoškodené a poškodenému XXXXX bola poškodením vchodových dverí spôsobená vo škoda vo výške 51,60 Eur.
Odôvodnenie: 
Uznesením povereného príslušníka Obvodného oddelenia PZ XXXXX  zo dňa XXXXX bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie ml. XXXXX a XXXXX pre prečin krádeže v spolupáchateľstve podľa § 20, § 212 ods. 1 písm. a) Tr. zák.  na tom skutkovom základe, ako je uvedené vo výrokovej časti tohto uznesenia. 
Preskúmaním príslušného spisového materiálu som zistila, že v predmetnej veci  ide o prečin, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.
Obvinení a poškodení uzavreli dňa 05.11.2012 pred probačným a mediačným úradníkom na Okresnom súde v Martine dohodu o zmieri, v rámci ktorej obvinení vyhlásili, že spáchali skutok, pre ktorý sú stíhaní a zaplatením sumy vo výške XXXXX odstránili škodu vzniknutú poškodenému XXXXX
Obvinení aj poškodení so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho dohodu o zmieri podpísali.
Obvinení slobodne, vážne, zrozumiteľne a určito vyhlásili, že spáchali skutok, pre ktorý sú stíhaní.	
Obvinení zložili na účet Okresnej prokuratúry v  Martine peňažnú sumu každý  vo výške XXXXX  určenú na všeobecne prospešné účely, pričom  celá suma patrí štátu na peňažnú pomoc obetiam trestnej činnosti podľa osobitného zákona.
Táto suma je primeraná závažnosti spáchaného trestného činu.
Obvinení a poškodený s týmto spôsobom skončenia veci v prípravnom konaní vyslovili súhlas. 
Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinených a na ich osobné a majetkové pomery som dospela k záveru, že takýto spôsob rozhodnutia je dostačujúci.
	Preto som rozhodla tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Petra Šimková
prokurátorka